**EURÓPA VODSTVO**

**RIEKY :** Rýn, Labe, Visla, Dunaj, Dneper, Don, Volga, Rhôna, Loira, Douro

Volga je najdlhšou európskou riekou. Dunaj je druhá najdlhšia európska rieka.

**JAZERÁ:** Ladožské jazero – najväčšie európske jazero – v Rusku

Onežské jazero – v Rusku

Neziderské jazero – v Rakúsku aj v Maďarsku

Balaton – v Maďarsku mu hovoria aj maďarské more,

Ženevské jazero – vo Švajčiarsku

Lago Maggiore – najkrajšie jazero v Taliansku,

Plitvické jazerá – nakrúcali sa tu filmy o Indiánoch, sú súčasťou svetového prírodného dedičstva UNESCO – v Chorvátsku

Sniadrwy – v Poľsku

Vänern – vo Švédsku

V Európe je najviac jazier vo Fínsku.

OPAKOVANIE EURÓPA

Najvyššie európske pohorie sú Alpy s vrcholom Mont Blanc.

Najväčšia európska nížina sa nazýva Východoeurópska nížina.

Najväčší európsky poloostrov je Škandinávsky poloostrov.

Najväčšie európske ostrovy sú Britské ostrovy.

Najväčšie európske jazerá sú Ladožské a Onežské.

Najdlhšie európske rieky sú Volga, Dunaj, Rýn.

Podnebie v Európe je prímorské, prechodné, vnútrozemské.

V Európe tvoria Slovania a Germáni najväčšiu časť obyvateľstva.

**STREDNÁ EURÓPA**

**SLOVENSKO**

Najvyššie pohorie Slovenska sú Tatry. Najdlhšia rieka na Slovensku je Váh. Na Slovensku sa pestuje obilie, kukurica, zemiaky. Chová sa hovädzí dobytok, ošípané, ovce. Medzi najväčšie priemyselné závody patria železiarne na východe Slovenska. K najväčším podnikom na Slovensku patrí Slovnaft v Bratislave, spracúva ropu.

**Hlavné mesto Slovenska je Bratislava.** Jej dominantou je Bratislavský hrad a Dóm svätého Martina. Najväčšia nížina na Slovensku je Podunajská nížina.

Slovensko má množstvo krásnych hradov a zámkov napríklad: Trenčiansky hrad, Bojnický zámok – koná sa tam každý rok festival strašidiel, Oravský hrad, Spišský hrad, Hrad Devín, Hrad Ľubovňa, Hrad Strečno....

Na Slovensku vzniklo veľa kúpeľov, kde sa ľudia liečia na rôzne choroby. Najznámejšie sú Piešťany, Bardejovské kúpele, Turčianske teplice, Kúpele Dudince, Kúpele Bojnice, Kúpele Lúčky, Kúpele Lučivná, Kúpele Štrbské Pleso.....

Slovensko je vnútrozemský hornatý štát. Banská Štiavnica a Vlkolínec sú vyhlásené za pamiatky svetového kultúrneho dedičstva. Typické slovenské jedlá sú bryndzové halušky , oštiepok.

**ČESKO**

Česko je vnútrozemský hornatý štát. Hlavné mesto Česka je **Praha.** Je známa Karlovým mostom, Hradčanmi, Orlojom. V Česku sa vyrába plzenské pivo, autá Škoda. Česko je známe rybníkmi. V Česku sa pestuje obilie, vinič. Chová sa hovädzí dobytok, ošípané. K svetoznámym kúpeľným mestám patria Karlove Vary.

**POĽSKO**

Poľsko je prímorský štát s veľkými prístavmi Gdaňsk a Štetín. V Poľsku sa ťaží čierne uhlie, kamenná soľ, síra. Hlavné mesto Poľska sa volá Varšava. V Poľsku sa nachádza Bielvežský prales so zubrami. Soľné múzeum je vo Vieličke.

V Poľsku sa nachádza Osvienčim, kde bol počas druhej svetovej vojny najväčší koncentračný tábor.

**MAĎARSKO**

Maďarsko je vnútrozemský nížinatý štát. Jazero Balaton nazývajú aj maďarské more. Hlavné mesto Maďarska je Budapešť. Cez Dunaj tam vedie Reťazový most. Maďari pestujú červenú štipľavú papriku a vinič. V Maďarsku sa ťaží bauxit – získava sa z neho hliník. Typické potraviny sú maďarská saláma, paprika, víno. Suchá step v Maďarsku sa volá pusta. Maďari vždy ovládali jazdecké umenie. Typickým tancom v Maďarsku je čardáš a cimbalová hudba.

**RAKÚSKO**

Rakúsko je vnútrozemský neutrálny štát. patrí medzi alpské krajiny. Najväčší rakúsky prístav na Dunaji je Linz. Hlavné mesto rakúska je Viedeň. Najznámejšie historické pamiatky mesta sú Dóm svätého Štefana, Práter – zábavný park, cisársky zámok. Najviac navštevované je letné sídlo cisárskej rodiny - zámok Schönbrunn. V Rakúsku sa spracúva magnezit. Rakúšania majú radi sladkú tortu, viedenskú kávu, viedenský rezeň.

**ŠVAJČIARSKO**

Švajčiarsko je vnútrozemský neutrálny alpský štát. Hlavné mesto Švajčiarska je Bern, symbolom mesta je medveď. Je tam veža s orlojom. Švajčiarsko vyváža hodinky, čokoládu, syry. V Ženeve sa konajú mierové konferencie a sídli tam OSN. Najväčší švajčiarsky riečny prístav je v Bazileji.

**NEMECKO**

Nemecko je prímorský štát s najväčším počtom obyvateľov v Európe. V Nemecku sa vyťaží najviac hnedého uhlia na svete. Veľký nemecký prístav je Hamburg. Najväčšie letisko v Európe je vo Frankfurte nad Mohanom.

 Dominantou hlavného mesta Berlína je televízna veža. V Nemecku sa vyrábajú autá a 500 druhov piva.

**Marek, úloha pre teba. V mape, ktorú ti posielam, vymaľuj všetky štáty strednej Európy.**